Държавен вестник, бр. 47, 2019 г., стр. 24

СТР.  24	
Д Ъ Р Ж А В Е Н  В Е С Т Н И К 	
БРОЙ  47
ниран или заявен допингов контрол всички 
разходи се поемат от заявилия тестването.
(8) Във връзка с МСЛ може да бъде из-
вършен потвърдителен анализ.
(9) В случаите по ал. 6 и 8 всеки допъл-
нителен анализ, включително потвърдителни 
анализи от акредитирана от САА лаборато-
рия, е за сметка на организацията, заявила 
пробите.
Чл. 15. (1) Антидопинговият център при-
лага политика за дългосрочно съхранение 
на проби в съответствие с изискванията на 
МСЛ и Международния стандарт за защита на 
личния живот и личните данни (МСЗЛЖЛД).
(2) Броят на пробите по ал. 1 се опреде-
ля в плана за разпределение на проверките 
въз основа на предварително определени 
критерии.
(3) Проби, определени за дългосрочно 
съхранение, могат да бъдат повторно ана-
лизирани.
Чл. 16. (1) Антидопинговият център из-
вършва тестване по заповед на изпълнителния 
си директор.
(2) Тестването по ал. 1 е без предизвестие, 
освен при изключителни обстоятелства.
(3) Доколкото е възможно, тестването 
трябва да бъде координирано чрез АДАМС 
или друга одобрена от САА система с цел 
увеличаване ефективността на комбини-
раните усилия за тестване и избягване на 
ненужно дублиране.
(4) По време на състезания само една 
организация може да бъде отговорна за 
осъществяването на тестване, като:
1. на национални спортни прояви Анти-
допинговият център е отговорен за осъщест-
вяването на тестването;
2. на международни спортни прояви, които 
се провеждат на територията на Република 
България, тестването се ръководи от съ-
ответната международна федерация, друга 
организация, отговорна за проявата, или от 
Антидопинговия център след предварително 
съгласуване.
(5) По искане на Антидопинговия център 
или на друга организация, отговорна за проя-
вата, всяко тестване по време на състезанието 
извън мястото на спортната проява трябва 
да бъде координирано с Антидопинговия 
център или със съответната организация, 
отговорна за проявата.
(6) Всеки организатор на спортна проява 
е длъжен да съдейства и да улеснява про-
веждането на Програмата за независимо 
наблюдение.
Чл. 17. (1) Спортистите подлежат на 
тестване.
(2) Антидопинговият център създава и 
управлява национален регистър на спорти-
стите за тестване (РСТ) в съответствие с 
чл. 4.8 и И.2 от МСТР.
(3) Изпълнителният директор на Антидо-
пинговия център утвърждава инструкция, с 
която определя критериите за включване на 
спортистите в РСТ.
(4) Спортистите, включени в РСТ, са 
длъжни:
1. да предоставят точна и пълна информа-
ция за своето местонахождение посредством 
АДАМС по начин, установен от МСТР на 
САА;
2. да актуализират информацията за мес-
тонахожденията си, когато е необходимо, 
така че тя да бъде винаги точна и пълна;
3. да бъдат на разположение за тестване 
на посочените от тях местонахождения.
(5) Информацията по ал. 4 се въвежда 
в срокове, определени от Антидопинговия 
център, но при всеки случай преди първия 
ден на всяко тримесечие от началото на 
календарната година, а при всяка настъпила 
промяна – незабавно.
(6) Информацията по ал. 4 се използва 
само за целите на планиране, координиране 
и провеждане на тестване при спазване из-
искванията на Закона за защита на личните 
данни и Общия регламент относно защита 
на личните данни и се предоставя на САА 
и на други антидопингови организации с 
правомощия да проверяват даден спортист 
съобразно МСТР на САА, при условие че 
тази информация се пази в тайна по всяко 
време и се унищожава, след като престане да 
бъде релевантна за посочените по-горе цели.
(7) Изключение по ал. 4 е допустимо само 
ако спортистът извести писмено Антидопин-
говия център, че е прекратил спортносъсте-
зателната си дейност.
(8) Спортист по ал. 7 не може да се завър-
не към спортносъстезателна дейност, освен 
ако извести Антидопинговия център за това 
поне 6 месеца преди датата на очакваното си 
завръщане. За посочения период до действи-
телното завръщане към спортносъстезателна 
дейност спортистът е длъжен да бъде на 
разположение за извънсъстезателно тестване 
без предизвестие, както и при поискване да 
спазва изискванията за подаване на инфор-
мация за местонахождението си по МСТР 
на САА. В посочения шестмесечен период 
при извършване на извънсъстезателното 
тестване за възстановяване на състезателните 
права разходите за анализ и транспорт на 
пробите на спортиста, за командироване и за 
възнаграждения на антидопинговите екипи 
се заплащат от спортиста или от лицензи-
раната спортна организация, към която той 
е картотекиран.
(9) Световната антидопингова агенция след 
консултация със съответната международна 
спортна организация и с Антидопинговия 
център може с решение да определи спе-